Kirstie Alley

Kirstie Louise Alley (1951–2022) var en amerikansk skuespiller, kjent fra tv-serier som Cheers og Veronica's Closet, og fra filmer som Se, han snakker og dens oppfølgere.

Alley medvirket i 25 filmer og 48 tv-produksjoner i løpet av karrieren.

 Bakgrunn 
Alley ble født i Wichita i Kansas og gikk på Wichita High School Southeast, hvor hun blant annet var cheerleader. Etter high school studerte hun ved Kansas State University, men fullførte ikke.

 Karriere 
Alley filmdebuterte i science fiction-filmen Star Trek II: The Wrath of Khan (1982). Hun hadde siden sentrale roller i filmer som blant annet thrilleren Blind Date (1984), science fiction-thrilleren Runaway (1984), thrilleren Dødsjakten (1988), komedien Se, han snakker (1989) (og dens to oppfølgere), komedien For Richer or Poorer (1997) og komedien Drop Dead Gorgeous (1999).

Hun TV-debuterte i 1983 med en gjesteopptreden i Kjærlighetsskipet. Fra 1987 til 1993 hadde hun rollen som Miss Howe i komiserien Cheers. Rollen ble hennes store gjennombrudd som skuespiller. Hun gjorde seg siden bemerket som hovedrolleinnehaverske i serier som Veronica's Closet (1997–2000) (også produsent), Fat Actress (2005) og Kirstie (2013–2014). Hun spilte også i flere TV-filmer, deriblant den biografiske komedien A Bunny's Tale fra 1985, der hun portretterte den kjente feministen Gloria Steinem som i sine yngre år var en Playboy bunny. Av andre tv-filmer kan en nevne Fresh Prince of Bel Air (1986), David's Mother (1994) (som innbrakte henne en Emmy), The Minister of Divine (2007), Write & Wrong (2007) og Baby Sellers (2013). Hun spilte også en sentral birolle i miniserien Nord og sør (1985 og 1986).

I 2010 hadde hun sin egen realityserie: Kirstie Alley's Big Life. I 2011 deltok hun i talentkonkurransen Dancing with the Stars hvor hun kom til finalen. I 2018 deltok hun i den britiske realityserien Celebrity Big Brother og i 2022 i sangtalentkonkurransen The Masked Singer.

I 2005 utgav Alley selvbiografien How to Lose Your Ass and Regain Your Life: Reluctant Confessions of a Big-Butted Star.

 Priser og nominasjoner 
Alley mottok to Emmy-priser i løpet av sin karriere; den ene for sin rolle rom Rebecca Howe i Cheers (1991) og den andre for sin rolle i TV-filmen David's Mother (1994). I 1991 mottok hun en Golden Globe for Cheers.

I 1995 fikk hun en stjerne på Hollywood Walk of Fame.

 Privatliv 
Fra 1974 til 1977 var Kirstie Alley gift med Bob Alley, og fra 1983 til 1997 med skuespilleren Parker Stevenson. Hun fikk to barn med sin andre ektemann (i 1992 og 1994).

Hun markerte seg også som mangeårig medlem av Scientologikirken.

 Filmografi 
 År  Tittel  Rolle 1982  Star Trek II: The Wrath of Khan  Lt. Saavik 1983  One More Chance  Sheila 1984  Champions  Barbara Blind Date   Runaway  Jackie Rogers 1987  Summer School  Ms. Robin Bishop 1988  Dødsjakten  Sarah Renell 1989  Se, han snakker  Mollie Loverboy  Dr. Joyce Palmer 1990  Madhouse  Jessie Bannister Se, hun snakker også  Mollie Sibling Rivalry  Marjorie Turner 1993  Look Who's Talking Now  Mollie Ubriacco 1994  David's Mother  Sally Goodson 1995  Village of the Damned  Dr. Susan Verner It Takes Two  Diane Barrows 1997  Deconstructing Harry  Joan For Richer or Poorer  Caroline Sexton Toothless  Dr. Katherine Lewis 1999 Drop Dead Gorgeous  Gladys Leeman 2002  Back by Midnight  Gloria Beaumont 2009  Nailed  

 TV 
 1983: Masquerade
 1984: Sins of the Past
 1985: A Bunny's Tale (TV-film)
 1985: Nord og sør (miniserie)
 1986: Nord og sør 2 (miniserie)
 1986: Stark: Mirror Image (TV-film)
 1987: Infidelity (TV-film)
 1987–1993: Cheers
 1994: David's Mother (TV-film)
 1996: Peter and the Wolf (TV-film)
 1996: Radiant City (TV-film)
 1997: The Last Don (miniserie)
 1997–2000: Veronica's Closet – også produsent
 1997: Toothless (TV-film)
 1998: The Last Don II (miniserie)
 2001: Blonde (miniserie)
 2002: Salem Witch Trials (miniserie)
 2003: Profoundly Normal – også executive producer
 2004: Family Sins (TV-film)
 2004: While I Was Gone (TV-film)
 2005: Fat Actress
 2007: Write & Wrong
 2007:The Minister Of Divine (TV-film)

 Referanser 

 Eksterne lenker 



Kategori:Emmy-vinnere
Kategori:Scientologer
Kategori:Personer fra Wichita
Kategori:Skuespillere fra USA
Kategori:Alumni fra Kansas State University